**Haljala-Kukruse vahelise 2+2 maanteelõigu riigi eriplaneeringu asukoha eelvaliku, asjakohaste mõjude hindamise, sh KSH esimese etapi aruande koostamine Regionaal- ja Põllumajandusministeeriumile**

1. **Hankija võrdleb ja hindab kõiki vastavaks tunnistatud pakkumusi hindamiskriteeriumide alusel. Pakkumuste hindamiskriteeriumid 100 väärtuspunkti skaalal on järgnevad:**

|  |  |
| --- | --- |
| **Kriteerium** | **Maksimaalsed väärtuspunktid** |
| 1. Pakkumuse maksumus | 45 |
| 1. Teenuse kvaliteet, mis sisaldab:    1. töö\* teostamise metoodika kirjeldust;    2. töö läbiviimise aja- ja tegevuskava;    3. töö läbiviimise meeskonna koosseisu ja rollide jaotust;    4. töö läbiviimise metoodikaga ja läbiviimisega seotud riskide ning nende maandamiseks vajalike tegevuste kirjeldust. | 50 |
| 1. Töö- ja pereelu ühildamine hankelepingu täitmisel | 5 |
| KOKKU | 100 |

\* *töö on kirjeldatud tehnilises kirjelduses.*

* 1. Eduka pakkumuse valiku aluseks on majanduslik soodsus (parim hinna ja kvaliteedi suhe), mis selgitatakse välja väärtuspunktide omistamise meetodil hindamiskriteeriumide alusel. Pakkumusele antud väärtuspunktid summeeritakse. Väärtuspunkte omistatakse täpsusega kaks kohta pärast koma.
  2. Hankija tunnistab edukaks enim väärtuspunkte saanud pakkumuse. Võrdsete väärtuspunktidega pakkumuste korral tunnistatakse edukaks pakkumus, millele on omistatud „Töö läbiviimise metoodika kirjeldus“ alakriteeriumi eest suurim arv väärtuspunkte. Juhul, kui ka seejärel on väärtuspunktid võrdsed, tunnistatakse edukaks pakkumus, millele on omistatud „Töö läbiviimise aja- ja tegevuskava“ alakriteeriumi eest suurim arv väärtuspunkte. Juhul, kui ka seejärel on väärtuspunktid võrdsed, tunnistatakse edukaks pakkumus, millele on omistatud „Töö läbiviimise meeskonna koosseis ja rollide jaotus“ alakriteeriumi eest suurim arv väärtuspunkte. Juhul, kui ka seejärel on väärtuspunktid võrdsed, tunnistatakse edukaks pakkumus, millele on omistatud „Töö läbiviimise metoodikaga ja läbiviimisega seotud riskide ning nende maandamiseks vajalike tegevuste kirjeldus“ alakriteeriumi eest suurim arv väärtuspunkte. Juhul, kui pakkumuste väärtuspunktid on võrdsed ka peale seda, siis korraldab hankija eduka pakkumuse väljaselgitamiseks liisuheitmise, võimaldades võrdselt väärtuspunkte saanud pakkumuse esitanud pakkujatel liisuheitmist jälgida interneti-teel reaalajas. Liisuheitmine protokollitakse.
  3. Pakkumuste maksumuste hindamine toimub järgmiselt: Madalaima maksumusega pakkumus saab maksimaalse arvu väärtuspunkte (45), järgmised pakkumused saavad väärtuspunkte proportsionaalselt vähem. Järgmiste pakkumuste punktisummad arvutatakse valemiga: **"45" - ("pakkumuse väärtus" - madalaim väärtus") / "suurim väärtus" \* "45".** Tulemus ümardatakse täpsusega kaks kohta pärast koma, aluseks võetakse käibemaksuta maksumused.
  4. Pakkumusi võrreldakse ja hinnatakse vähemalt kolme sõltumatu hindaja poolt konsensuslikult.
  5. Hindajad lähtuvad hindamisel riigihanke alusdokumentides esitatud hindamismetoodikas kirjeldatud põhimõtetest ning esitavad hindamise põhjendatud tulemused kollektiivses protokollis, mis on kõigi hindajate poolt allkirjastatud.
  6. Kui vastavaks on tunnistatud üks pakkumus, siis pakkumuse sisulist hindamist hindamiskriteeriumide 2 ja 3 (kui pakkuja on kirjelduse esitanud) osas ei pea läbi viima, vaid pakkumusele võib omistada automaatselt maksimaalsed väärtuspunktid.

1. **Pakkumusi hinnatakse ja väärtuspunkte antakse alljärgnevalt:**

|  |  |
| --- | --- |
| **2.1 Töö läbiviimise metoodika kirjeldus. Hinnang, kuidas valitud metoodikaga on püstitatud eesmärk saavutatav – maksimaalselt 20 punkti** | **Väärtus-punktide arv** |
| SUUREPÄRANE: Töö metoodika ja nendest tulenevad tegevused on kirjeldatud detailselt ja arusaadavalt ning kirjeldatu ületab hankija ootuseid. Pakkumuses on väga põhjalikult lahti kirjeldatud töö metoodiline lähenemine, sh on välja toodud: 1) Töö koostamise peamised põhimõtted ja meetodid; 2) Kirjeldus, kuidas toimub kommunikatsioon ja huvigruppide kaasamine, millistest põhimõtetest kommunikatsioonis ning kaasamisel lähtutakse.  Lisaks riigihanke alusdokumentides nõutule on koos sisuliste ja selgelt arusaadavate põhjendustega välja pakutud hankija poolt aktsepteerimist leidvaid lisalahendusi (nt täiendavate meetodite või lahenduste kasutamine), mis võimaldavad töö eesmärke efektiivsemalt saavutada. | 20 |
| VÄGA HEA: Töö metoodika ja nendest tulenevad tegevused on kirjeldatud heal tasemel ja arusaadavalt ning kirjeldatu vastab hankija ootustele. Pakkumuses on heal tasemel lahti kirjeldatud töö metoodiline lähenemine, sh on välja toodud: 1) Töö koostamise peamised põhimõtted ja meetodid; 2) Kirjeldus, kuidas toimub kommunikatsioon ja huvigruppide kaasamine, millistest põhimõtetest kommunikatsioonis ning kaasamisel lähtutakse. | 15 |
| HEA: Töö metoodika ja nendest tulenevad tegevused on kirjeldatud piisavalt ja arusaadavalt ning kirjeldatu vastab üldjoontes hankija ootustele, kuid pisidetailide osas esinevad üksikud mittepõhimõttelised puudujäägid ja/või ebatäpsused, mis ei takista töö eesmärkide täitmist. Pakkumuses on piisavalt lahti kirjeldatud töö metoodiline lähenemine, sh on välja toodud: 1) Töö koostamise peamised põhimõtted ja meetodid; 2) Kirjeldus, kuidas toimub kommunikatsioon ja huvigruppide kaasamine, millistest põhimõtetest kommunikatsioonis ning kaasamisel lähtutakse. | 10 |
| RAHULDAV: Töö meetodid ja nendest tulenevad tegevused on kirjeldatud üldises plaanis sobivalt, kuid esineb puudujääke. Pakkumuses ei ole piisavalt lahti kirjeldatud töö metoodiline lähenemine, sh pole piisavalt välja toodud: 1) Töö koostamise peamised põhimõtted ja meetodid; 2) Kirjeldus, kuidas toimub kommunikatsioon ja huvigruppide kaasamine, millistest põhimõtetest kommunikatsioonis ning kaasamisel lähtutakse. | 5 |

|  |  |
| --- | --- |
| **2.2 Töö läbiviimise aja- ja tegevuskava – maksimaalselt 10 punkti** | **Väärtus-punktide arv** |
| SUUREPÄRANE: Aja- ja tegevuskava on põhjendatud. Tegevused on esitatud koos tähtaegadega ja tulemitega. Iga tegevuse juures on märgitud läbiviija(d) (meeskonna liikmed). Pakutud aja- ja tegevuskava on hankelepingu kvaliteetseks täitmiseks mõistlik ja objektiivselt põhjendatud. Lisaks on väljapakutud hankija poolt aktsepteerimist leidvaid täiendavaid tegevusi või olemasolevaid tegevusi on liigendatud detailsemaks, eesmärgiga neid paremini avada. Kirjeldatud aja- ja tegevuskava ületab hankija ootusi, st ajakavva on lisatud täiendavaid tegevusi vms, mis hankija hinnangul on vajalikud, kuid mida pole osatud ette näha või aja- ja tegevuskava on koostatud viisil, mis võimaldab töö lõpptähtaja kiiremat saavutamist (võrreldes indikatiivse ajakavaga), ilma kvaliteedis vms kaotamata. | 10 |
| HEA: Aja- ja tegevuskava on põhjendatud. Tegevused on esitatud koos tähtaegadega ja tulemitega. Iga tegevuse juures on märgitud läbiviija(d) (meeskonna liikmed). Pakutud aja- ja tegevuskava on hankelepingu kvaliteetseks täitmiseks mõistlik ja objektiivselt põhjendatud. Kirjeldatud aja- ja tegevuskava vastab hankija ootustele. Aja- ja tegevuskavas võivad esineda üksikud ebatäpsused (planeeritud ajakavas on ebakõlasid, kus mõne tegevuse jaoks on planeeritud põhjendamatult kas väga pikk või väga lühike periood), mis aga ei ole põhimõttelised. | 5 |
| RAHULDAV: Aja- ja tegevuskava on esitatud koos tähtaegadega, kuid aja- ja tegevuskavast on puudu mõni etapp ja/või iga tegevuse juures ei ole märgitud läbiviija(d) (meeskonna liikmed). Puuduvad põhjendused, kuidas pakutud aja- ja tegevuskavaga on võimalik tagada hankelepingu kvaliteetne täitmine. Aruandluse ajakava ei ole hankija jaoks lahti kirjutatud selgelt ja arusaadavalt. Hankijal tekkisid mitmed põhimõttelised küsimused aja- ja tegevuskava osas. | 1 |

|  |  |
| --- | --- |
| **2.3 Töö läbiviimise meeskonna koosseis ja rollide jaotus – maksimaalselt 15 punkti** | **Väärtus-punktide arv** |
| SUUREPÄRANE: Hankija näeb, et pakkuja on töösse kaasatava meeskonna koostamisel lähtunud töö eesmärgist ja metoodikast. Töö meeskonna kirjelduses on detailselt ja põhjendustega välja toodud, milliseid ülesandeid iga meeskonnaliige täidab ning seejuures on meeskonnaliikmete oskused ja kogemused integreeritud ühise eesmärgi saavutamisse või isegi ületavad hankija ootuseid. Kirjeldatud meeskond ja selle tööjaotus on optimaalne ning võimaldab planeeringu kvaliteetselt lõpptähtajaks valmis saada või võimaldab töö lõpptähtaja kiiremat saavutamist ilma kvaliteedis vms kaotamata. | 15 |
| HEA: Hankija näeb, et pakkumuses esitatud meeskonna liikmete tööjaotus töö teostamiseks on üldiselt sobiv. Kirjelduses või tööjaotuses esinevad üksikud mittepõhimõttelised puudujäägid või vastuolud. | 10 |
| RAHULDAV: Hankija näeb, et pakkumuses esitatud meeskonna koosseisu või selle tööjaotuse osas esinevad puudujäägid või vastuolud või on esitatud kirjeldus üldsõnaline või pole ammendav. Hankijal ei kujunenud esitatud pakkumuse alusel kindlat veendumust, et pakkuja suudab planeeringu kvaliteetselt teostada. | 5 |

|  |  |
| --- | --- |
| **2.4 Töö läbiviimise metoodikaga ja läbiviimisega seotud riskide ning nende maandamiseks vajalike tegevuste kirjeldus - maksimaalselt 5 punkti.** | **Väärtus-punktide arv** |
| SUUREPÄRANE: Töö läbiviimisega seotud riskianalüüs on põhjalik, läbimõeldud ja ammendav ning ületab hankija ootusi. Väljapakutud maandamismeetmed on realistlikud, selgelt ja arusaadavalt põhjendatud ning tagavad töö käigus tekkivate võimalike probleemide lahendamise töö kvaliteetseks teostamiseks. Riskianalüüs hõlmab kogu töö metoodilist lähenemist, sh on välja toodud: 1) Töö koostamise peamiste põhimõtete ja meetoditega seotud riskid, hinnangud riskide olulisusele ja esinemise tõenäosusele ning riskide maandamise meetmete kirjeldus ja vastutavad isikud; 2) Kommunikatsiooni ja huvigruppide kaasamisega seotud riskid, hinnangud riskide olulisusele ja esinemise tõenäosusele ning riskide maandamise meetmete kirjeldus ja vastutavad isikud; 3) Meeskonnaga seotud riskid, hinnang riski olulisusele ja esinemise tõenäosusele ning riski maandamise meetmete kirjeldus ja vastutavad isikud; 4) Ajakavaga seotud riskid, hinnang riski olulisusele ja esinemise tõenäosusele ning riski maandamise meetmete kirjeldus ja vastutavad isikud; 5) Muud olulised riskid, hinnang riskide olulisusele ja esinemise tõenäosusele ning riskide maandamise meetmete kirjeldus ja vastutavad isikud. Tulenevalt kavandatud metoodikatest on pakkuja kirjeldanud mitmeid täiendavaid hankija poolt aktsepteerimist leidvaid võimalikke riske, nende maandamismeetmeid, mis võimaldavad töö eesmärke efektiivsemalt saavutada. | 5 |
| HEA: Töö läbiviimisega seotud riskianalüüs on piisav, ja arusaadav ning kirjeldatu vastab üldjoontes hankija ootustele, kuid detailide osas esinevad üksikud mittepõhimõttelised puudujäägid ja/või ebatäpsused, mis ei takista töö eesmärkide täitmist. Väljapakutud maandamismeetmed on realistlikud ja need on piisavad olulisemate probleemolukordade lahendamiseks. Hankijal tekkisid väljapakutud riskide ja nende maandamismeetmete osas üksikud mittepõhimõttelised küsimused (puudujäägid, vastuolud ja/või ebatäpsused), kuid need ei ole hankija hinnangul oluliseks takistuseks töö kvaliteetsel teostamisel. Riskianalüüs hõlmab piisaval määral töö metoodilist lähenemist, sh on välja toodud: 1) Töö koostamise peamiste põhimõtete ja meetoditega seotud riskid ning nende maandamise meetmete kirjeldus ja vastutavad isikud; 2) Kommunikatsiooni ja huvigruppide kaasamisega seotud riskid ning nende maandamise meetmete kirjeldus ja vastutavad isikud; 3) Meeskonnaga seotud riskid ning selle maandamise meetmete kirjeldus ja vastutavad isikud; 4) Ajakavaga seotud riskid ning selle maandamise meetmete kirjeldus ja vastutavad isikud. | 3 |
| RAHULDAV: Töö läbiviimisega seotud riskianalüüsis esineb olulisi puudujääke, st riskide kirjeldus ei olnud ammendav ja/või maandamismeetmed olid ebarealistlikud või puudulikud, puuduvad hinnangud riskide olulisusele ja esinemise tõenäosusele ja/või puuduvad vastutavad isikud järgmises osas: 1) Töö koostamise peamiste põhimõtete ja meetoditega seotud riskid ning nende maandamise meetmete kirjeldus ja vastutavad isikud; 2) Kommunikatsiooni ja huvigruppide kaasamisega seotud riskid ning nende maandamise meetmete kirjeldus ja vastutavad isikud; 3) Meeskonnaga seotud riskid ning selle maandamise meetmete kirjeldus ja vastutavad isikud; 4) Ajakavaga seotud riskid ning selle maandamise meetmete kirjeldus ja vastutavad isikud.  Hankijal tekkis väljapakutud riskide ja nende maandamismeetmete osas hulgaliselt küsimusi. Hankija hinnangul on suur risk, et pakkuja ei suuda adekvaatselt lahendada uuringu käigus esile kerkida võivaid probleemolukordi. | 1 |

|  |  |
| --- | --- |
| 1. **Töö- ja pereelu ühildamine hankelepingu täitmisel – maksimaalselt 5 punkti.**   Kui pakkuja ei ole töö- ja pereelu ühildamise kirjeldust pakkumuses esitanud, siis pakkumusele selles kriteeriumis punkte ei omistata.  Hankija hindab pakkuja esitatud kirjeldust töö- ja pereelu ühildamise kohta vastavalt alljärgnevale: | **Väärtus-punktide arv** |
| Pakkuja esitatud kirjeldus selgitab töö- ja pereelu ühildamist, hankija hinnangul on pakkuja lahendused põhjalikult läbi mõeldud, argumenteeritud ja loovad lisandväärtust hankelepingu täitmisel töö- ja pereelu ühildamisel. | 5 |
| Pakkuja esitatud kirjeldus selgitab töö- ja pereelu ühildamist, hankija hinnangul aitavad kirjeldatud meetmed tagada või parendada hankelepingu täitmisel osalevate töötajate olukorda töö- ja pereelu ühildamisel. | 3 |
| Pakkuja esitatud kirjeldus selgitab töö- ja pereelu ühildamist, kuid hankijas ei teki veendumust, et luuakse lisandväärtust võrreldes Eestis üldisemalt levinud töökorraldusega või kirjeldusest ei selgu seotus hankelepingu täitmisega. | 1 |